PRO
PRO, dansk kunstnersammenslutning, dannet i 1962 som alternativ til de etablerede sammenslutninger. I begyndelsen var mange og meget forskellige kunstnere medlemmer i kortere tid, og senere har man på de årlige udstillinger med mange gæstekunstnere vist et bredt spektrum af udtryksformer.
Blandt tidligere og nuværende medlemmer er Gunnar Bay (f. 1939), Poul Anker Bech, Poul Lillesøe (1917-2011), Peter Nyborg, Bjarke Regn Svendsen, Jane Reumert, Preben Siiger og Ole Vincent Larsen (1938-2003).